
Grozījumi Dabas resursu nodokļa likumā
Izdarīt Dabas resursu nodokļa likumā (Latvijas Republikas Saeimas un Ministru Kabineta Ziņotājs, 2006, 2. nr.; 2007, 3., 24. nr.; 2008, 3., 13. nr.; 2009, 1., 15. nr.; Latvijas Vēstnesis, 2010, 206. nr.; 2013, 194., 232. nr.; 2014, 199. nr.; 2016, 241., 254. nr.; 2018, 90. nr.; 2019, 75., 240. nr.; 2020, 90., 138., 240.A nr.; 2023, 110. nr.) šādus grozījumus:
1. Papildināt 1. pantu ar 16. punktu šādā redakcijā:
· "16) tekstilizstrādājums – apģērbs, mājas tekstils, kā arī apģērbu aksesuāri, somas un apavi."
2. 3. pantā:
papildināt pirmās daļas 2. punktu ar "e" un "f" apakšpunktu šādā redakcijā:
· "e) realizē vai savas saimnieciskās darbības nodrošināšanai izmanto tekstilizstrādājumus, izņemot izstrādājumus, kuri, tos realizējot, apliekami ar nodokli,
· f) realizē vai savas saimnieciskās darbības nodrošināšanai izmanto no citām valstīm ievestos vienreiz lietojamos plastmasu saturošus izstrādājumus (mitrās salvetes, balonus, tabakas izstrādājumu filtrus un filtrus, kas paredzēti lietošanai kopā ar tabakas izstrādājumiem) vai plastmasu saturošus zvejas rīkus un nepiemēro tiem ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām.";
izteikt pirmās daļas 3. punktu šādā redakcijā:
· "3) Latvijas Republikas teritorijā sabiedriskajā ēdināšanā un mazumtirdzniecībā realizē vienreiz lietojamos galda traukus un piederumus, kas izgatavoti no papīra, kartona, metāla folijas, koksnes vai citām dabiskām šķiedrām, un vienreiz lietojamas plastmasu saturošas glāzes un to vāciņus (turpmāk – vienreiz lietojamie galda trauki un piederumi);";
izteikt pirmās daļas 5. punktu šādā redakcijā:
· "5) pirmo reizi pastāvīgi reģistrē Latvijā transportlīdzekļus, kuru reģistrācija izmantošanai ceļu satiksmē valsts akciju sabiedrībā "Ceļu satiksmes drošības direkcija" ir obligāta (izņemot elektroskrejriteņus un velorikšas);";
izteikt 1.1 daļu šādā redakcijā:
· "(11) Nodokļa maksātājs ir apsaimniekotājs, kas noslēdzis ar Vides aizsardzības un reģionālās attīstības ministrijas padotībā esošu iestādi līgumu par ražotāja paplašinātās atbildības sistēmas piemērošanu attiecībā uz nolietotu transportlīdzekļu, izlietotā iepakojuma vai vienreiz lietojamo galda trauku un piederumu, par videi kaitīgu preču atkritumu vai tekstilizstrādājumu apsaimniekošanu, bet nav izpildījis šā likuma 7., 8., 9., vai 9.1 panta prasības un apsaimniekošanas līgumā ietvertās saistības attiecībā uz normatīvajos aktos konkrētu veidu atkritumiem noteiktajiem dalītas vākšanas, pārstrādes vai reģenerācijas apjomiem, kā arī atkritumu savākšanas un uzglabāšanas prasībām, izņemot šā panta 1.3 daļas nosacījumus par pārstrādājamo un nepārstrādājamo iepakojumu.";
papildināt pantu ar 1.3 daļu šādā redakcijā:
· "(13) Nodokļa maksātājs par pārstrādājamo un nepārstrādājamo iepakojumu, kas pilnībā vai daļēji sastāv no plastmasas (polimēru) izejmateriāliem un kas pārskata periodā nav pārstrādāts vai reģenerēts, ir apsaimniekotājs, kurš ir noslēdzis ar Vides aizsardzības un reģionālās attīstības ministrijas padotībā esošu iestādi līgumu par ražotāja paplašinātās atbildības sistēmas piemērošanu. Nodokli minētajam iepakojumam aprēķina par iepakojumā esošo plastmasas daļu atbilstoši šā likuma 24. panta  septītās daļas 1. punktā un astotajā daļā noteiktajām prasībām."
3. 4. pantā:
papildināt pirmās daļas 2. punktu pēc vārda "dabasgāzi" ar vārdiem un skaitli "atbilstoši šā likuma 14. pantam";
papildināt pirmās daļas 8. punktu pēc vārda "daļa" ar vārdiem un skaitli "atbilstoši šā likuma 26. panta pirmajai daļai";
papildināt pirmās daļas 10. punktu pēc vārda "ierīces" ar vārdiem un skaitli "atbilstoši šā likuma 24.1 pantam";
papildināt pirmo daļu ar 11., 12. un 13. punktu šādā redakcijā:
· "11) riepas, ar ko ir aprīkoti šā likuma 3. panta pirmās daļas 5. punktā norādītie transportlīdzekļi, atbilstoši šā likuma 23. pantam;
· 12) tekstilizstrādājumus atbilstoši šā likuma 26.1 pantam;
· 13) vienreiz lietojamos plastmasu saturošus izstrādājumus un plastmasu saturošus zvejas rīkus atbilstoši šā likuma 26.2 pantam.";
papildināt trešās daļas ievaddaļu pēc vārdiem "saskaņā ar" ar vārdiem "šo likumu un";
papildināt trešo daļu ar 3. punktu šādā redakcijā:
· "3) tekstilizstrādājumu klasifikāciju."
4. 6.1 pantā:
aizstāt pirmajā daļā skaitļus un vārdu "7., 8., 9. pantam" ar skaitļiem un vārdu "7., 8., 9., 9.1 pantam";
aizstāt pirmās daļas 2. punktā vārdus "izņemot vienreiz lietojamos galda traukus un piederumus, kas izgatavoti no plastmasas (polimēriem) un to kompozītmateriāliem (laminātiem)" ar vārdiem "izņemot vienreiz lietojamas plastmasu saturošas glāzes un to vāciņus";
papildināt pirmo daļu ar 4. punktu šādā redakcijā:
· "4) tekstilizstrādājumiem.";
izteikt septīto daļu šādā redakcijā:
· "(7) Ja citas Eiropas Savienības dalībvalsts vai trešās valsts persona laiž tirgū Latvijas Republikas teritorijā šā panta pirmajā daļā noteikto preci vai preci iepakojumā, tā var piedalīties ražotāja paplašinātās atbildības sistēmā, ja tā ir reģistrēta Valsts ieņēmumu dienestā kā nodokļu maksātājs vai ir rakstveidā pilnvarojusi personu, kas veic komercdarbību Latvijas Republikas teritorijā, pārņemt attiecīgās personas saistības Latvijas Republikas teritorijā attiecībā uz šajā pantā noteikto ražotāja paplašinātās atbildības sistēmas dalībnieka pienākumu izpildi. Citas Eiropas Savienības dalībvalsts vai trešās valsts persona informē apsaimniekotāju par pilnvaroto personu, kura ir pārņēmusi attiecīgās personas saistības Latvijas Republikas teritorijā attiecībā uz šajā pantā noteikto ražotāja paplašinātās atbildības sistēmas dalībnieka pienākumu izpildi.";
papildināt pantu ar astoto daļu šādā redakcijā:
· "(8) Persona nevar pretendēt uz tiesībām kļūt par apsaimniekotāju, ja Vides aizsardzības un reģionālās attīstības ministrijas padotībā esoša iestāde konstatē pretendenta neatbilstību. Pretendenta atbilstības kritērijus, to izvērtēšanas kārtību un kārtību, kādā Vides aizsardzības un reģionālās attīstības ministrijas padotībā esoša iestāde informē personu, kura pretendē uz tiesībām kļūt par apsaimniekotāju, par atteikumu izskatīt iesniegtos dokumentus un slēgt apsaimniekošanas līgumu, nosaka Ministru kabinets."
5. 8. pantā:
izteikt 1.1 un 1.2 daļu šādā redakcijā:
· "(11) Atbrīvojumu no nodokļa samaksas nepiemēro vienreiz lietojamām plastmasu saturošām glāzēm un to vāciņiem.
· (12) Nodokļa maksātājs, kura radītā izlietotā iepakojuma, ieskaitot depozīta iepakojumu, apjoms kalendāra gada laikā ir 300 kilogramu vai vairāk, piedalās ražotāja paplašinātās atbildības sistēmā, slēdzot līgumu ar apsaimniekotāju par dalību izlietotā iepakojuma apsaimniekošanas sistēmā, vai pats izveido un piemēro šādu sistēmu. Radītā izlietotā iepakojuma apjoms ir līdzvērtīgs iepakojuma apjomam, kāds kopā ar precēm un izstrādājumiem ir realizēts vai izmantots savas saimnieciskās darbības nodrošināšanai, ieskaitot pakalpojuma sniedzēja pievienoto iepakojumu.";
papildināt otrās daļas 8. punktu pirms vārda "pārstrādes" ar vārdu "savākšanas";
papildināt otro daļu ar 13. punktu šādā redakcijā:
· "13) kritērijus un kārtību, kādā nosaka iepakojumu, kas pilnībā vai daļēji sastāv no plastmasas (polimēru) izejmateriāliem, atbilstoši to pārstrādājamībai, un dokumentus, ar kuriem apliecina, ka šis iepakojums ir pārstrādājams."
6. 8.1 pantā:
aizstāt ceturtajā daļā vārdu "divkāršā" ar vārdu "četrkāršā";
papildināt sesto daļu ar teikumu šādā redakcijā:
· "Atbrīvojumu no nodokļa samaksas pārtrauc piemērot, sākot ar nākamo dienu pēc līguma izbeigšanas.";
izslēgt septītajā daļā vārdus "ceturkšņa pirmā".
7. 9. pantā:
papildināt pirmo daļu pēc vārda "precēm" ar vārdiem un skaitļiem  "tai skaitā riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekļi";
papildināt pantu ar 1.2 daļu šādā redakcijā:
· "(12) Persona, kura realizē vai savas saimnieciskās darbības nodrošināšanai izmanto akumulatorus vai baterijas, kuras paredzētas ceļu satiksmē izmantojamu elektroautomobiļu vai hibrīdautomobiļu vilces nodrošināšanai, nemaksā nodokli, ja attiecīgā akumulatora vai baterijas, elektroautomobiļa vai hibrīdautomobiļa pirkuma līgumā ir ietvertas garantijas izlietotā akumulatora vai baterijas nosūtīšanai atpakaļ ražotājvalstij.";
papildināt pantu ar divpadsmito daļu šādā redakcijā:
· "(12) Persona, kas pirmo reizi Latvijā pastāvīgi reģistrē šā likuma 3. panta pirmās daļas 5. punktā norādīto transportlīdzekli, nodokli par riepām, ar ko ir aprīkots transportlīdzeklis, nemaksā, ja tā nodrošina šo riepu apsaimniekošanu atbilstoši šā likuma 9. panta pirmās daļas nosacījumiem."
8. Papildināt likumu ar 9.1 pantu šādā redakcijā:
· "9.1 pants. Atbrīvojums no nodokļa samaksas par tekstilizstrādājumiem
· 
· (1) Nodokli par tekstilizstrādājumiem nodokļa maksātājs nemaksā, ja tas nodrošina tekstilizstrādājumu dalītu savākšanu un sagatavošanu atkārtotai izmantošanai, pārstrādei vai reģenerācijai atbilstoši vides aizsardzības normatīvajos aktos noteiktajām normām, kā arī izpilda vienu no šādiem nosacījumiem:
· 1) ir izveidojis un piemēro ražotāja paplašinātās atbildības sistēmu attiecībā uz tekstilizstrādājumu atkritumu apsaimniekošanu (turpmāk – tekstilizstrādājumu atkritumu apsaimniekošanas sistēma), iesniedzis Vides aizsardzības un reģionālās attīstības ministrijas padotībā esošai iestādei finanšu nodrošinājumu un noslēdzis ar šo iestādi līgumu par tekstilizstrādājumu atkritumu apsaimniekošanas sistēmas piemērošanu (turpmāk – tekstilizstrādājumu apsaimniekošanas līgums);
· 2) ir noslēdzis ar tekstilizstrādājumu atkritumu apsaimniekotāju līgumu par piedalīšanos tekstilizstrādājumu atkritumu apsaimniekošanas sistēmā (ja apsaimniekotājs ir iesniedzis Vides aizsardzības un reģionālās attīstības ministrijas padotībā esošai iestādei finanšu nodrošinājumu un noslēdzis ar šo iestādi tekstilizstrādājumu apsaimniekošanas līgumu).
· 
· (2) Ministru kabinets nosaka:
· 1) kārtību, kādā tekstilizstrādājumu atkritumu apsaimniekotājs vai nodokļa maksātājs iesniedz dokumentus, kas apliecina tekstilizstrādājumu atkritumu apsaimniekošanas sistēmas piemērošanu un apsaimniekotāja līgumpartneru piedalīšanos šādas sistēmas darbībā;
· 2) prasības tekstilizstrādājumu atkritumu apsaimniekošanas sistēmu izveidei un piemērošanai, kā arī prasības nodokļa maksātājam, kas pats izveidojis un piemēro tekstilizstrādājumu atkritumu apsaimniekošanas sistēmu un nemaksā nodokli, kā arī prasības tekstilizstrādājumu atkritumu apsaimniekotājiem, kuru līgumpartneri nemaksā nodokli par tekstilizstrādājumiem;
· 3) kārtību, kādā nodokļa maksātājs un tekstilizstrādājumu atkritumu apsaimniekotājs iesniedz pusgada pārskatu un auditētu gada pārskatu par tekstilizstrādājumu atkritumu apsaimniekošanu, aprēķināto nodokli, pārskata veidu un tajā iekļaujamo informāciju;
· 4) kārtību un apjomu, kādā tekstilmateriālu atkritumu apsaimniekošanas sistēmu ietvaros notiek tekstilizstrādājumu atkritumu dalīta savākšana un sagatavošana atkārtotai izmantošanai, pārstrādei vai reģenerācijai;
· 5) tekstilizstrādājumu apsaimniekošanas līguma būtiskos noteikumus;
· 6) kārtību, kādā Vides aizsardzības un reģionālās attīstības ministrijas padotībā esoša iestāde pieņem lēmumu par atbrīvojumu no nodokļa samaksas par tekstilizstrādājumiem un izskata pusgada pārskatu un auditētu gada pārskatu par tekstilizstrādājumu atkritumu apsaimniekošanu un aprēķināto nodokli;
· 7) kārtību, kādā slēdz, groza un izbeidz šā panta pirmajā daļā minēto līgumu, līguma grozīšanas nosacījumus, kā arī gadījumus un kārtību, kādā vienpusēji atkāpjas no šā panta pirmajā daļā minētā līguma.
· 
· (3) Vides aizsardzības un reģionālās attīstības ministrijas padotībā esoša iestāde kontrolē tekstilizstrādājumu atkritumu apsaimniekošanas sistēmas darbības programmas izpildi, kā arī pēc tam, kad ir pieņēmusi lēmumu par atbrīvošanu no nodokļa, līdz ceturksnim sekojošā nākamā mēneša divdesmitajam datumam rakstveidā informē par to Valsts ieņēmumu dienestu un sniedz tam nepieciešamās ziņas.
· 
· (4) Ja tekstilizstrādājumu apsaimniekošanas līgumu ar normatīvajos aktos noteiktu Vides aizsardzības un reģionālās attīstības ministrijas padotībā esošu iestādi noslēdz apsaimniekotājs, tas rakstveidā informē savus līgumpartnerus par noslēgto līgumu un piemērojamo atbrīvojumu no nodokļa samaksas, norādot Valsts vides dienesta lēmuma datumu un numuru, kurš pieņemts par apsaimniekošanas līguma noslēgšanu un atbrīvojuma piemērošanu, kā arī norādot, uz kādu laikposmu atbrīvojums piešķirts.
· 
· (5) Ja šā panta pirmās daļas 1. vai 2. punktā minētais līgums normatīvajos aktos noteiktajā kārtībā tiek izbeigts tādēļ, ka  nodokļa maksātājs vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda līgumā ar Vides aizsardzības un reģionālās attīstības ministrijas padotībā esošu iestādi ietvertās saistības, nodokļa maksātājs zaudē tiesības uz šajā pantā noteikto nodokļa atbrīvojumu. Atbrīvojumu no nodokļa samaksas pārtrauc piemērot, sākot ar līguma izbeigšanas dienai sekojošā nākamā ceturkšņa pirmā mēneša pirmo dienu.
· 
· (6) Ja šā panta pirmās daļas 1. vai 2. punktā minētais līgums normatīvajos aktos noteiktajā kārtībā tiek izbeigts tādēļ, ka nodokļa maksātājs vai apsaimniekotājs mēneša laikā pēc normatīvajos aktos noteiktā termiņa nav iesniedzis Vides aizsardzības un reģionālās attīstības ministrijas padotībā esošai iestādei pusgada pārskatu vai auditētu gada pārskatu par tekstilizstrādājumu atkritumu apsaimniekošanu un aprēķināto nodokli, nodokļa maksātājs zaudē tiesības uz šajā pantā noteikto nodokļa atbrīvojumu. Atbrīvojumu no nodokļa samaksas pārtrauc piemērot, sākot ar līguma izbeigšanas dienai sekojošā nākamā ceturkšņa pirmā mēneša pirmo dienu.
· 
· (7) Ja šā panta piektajā un sestajā daļā minētais lēmums par vienpusēju atkāpšanos no līguma gadījumos, kad nodokļa maksātājs vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda līgumā ar Vides aizsardzības un reģionālās attīstības ministrijas padotībā esošu iestādi ietvertās saistības vai mēneša laikā pēc normatīvajos aktos noteiktā termiņa nav iesniedzis Vides aizsardzības un reģionālās attīstības ministrijas padotībā esošai iestādei pusgada pārskatu vai auditētu gada pārskatu par tekstilizstrādājumu atkritumu apsaimniekošanu un aprēķināto nodokli, tiek apstrīdēts un pārsūdzēts, tas neaptur lēmuma darbību.
· 
· (8) Izbeidzot šajā pantā noteikto apsaimniekošanas līgumu, četru mēnešu laikā pēc līguma izbeigšanas dienas:
· 1) nodokļa maksātājs, kas izveidoja un piemēroja tekstilizstrādājumu atkritumu apsaimniekošanas sistēmu un nemaksāja nodokli, iesniedz Vides aizsardzības un reģionālās attīstības ministrijas padotībā esošajai iestādei, ar kuru bija noslēgts apsaimniekošanas līgums, pārskatu par tekstilizstrādājumu atkritumu apsaimniekošanu un aprēķināto nodokli par laikposmu no kalendāra gada sākuma līdz brīdim, kad atbrīvojums no nodokļa samaksas tika pārtraukts;
· 2) apsaimniekotājs, kura līgumpartneri nemaksāja nodokli par tekstilizstrādājumiem, iesniedz Vides aizsardzības un reģionālās attīstības ministrijas padotībā esošajai iestādei, ar kuru bija noslēgts apsaimniekošanas līgums, auditētu pārskatu par tekstilizstrādājumu atkritumu apsaimniekošanu un aprēķināto nodokli par laikposmu no kalendāra gada sākuma līdz brīdim, kad atbrīvojums no nodokļa samaksas tika pārtraukts."
9. Izteikt 11.1 panta pirmo daļu šādā redakcijā:
"(1) Finanšu nodrošinājums ir nodokļa maksājuma nodrošinājums, ar kuru pilnībā vai daļēji tiek segts nodoklis par noteikta veida atkritumu apjomu, kas nav pieņemts, atkārtoti izmantots vai reģenerēts atbilstoši normatīvo aktu prasībām un līgumam par depozīta sistēmas darbības nodrošināšanu vai apsaimniekošanas līgumam konkrētā kalendāra gadā, kad bija piemērots atbrīvojums no nodokļa samaksas par transportlīdzekļiem, iepakojumu vai vienreiz lietojamiem galda traukiem un piederumiem, tekstilizstrādājumiem vai par videi kaitīgām precēm saskaņā ar šā likuma 7., 8., 8.1, 9. vai 9.1 pantu."
10. Aizstāt 11.2 panta pirmās daļas ievaddaļā skaitļus un vārdus "7., 8. vai 9. pantā" ar skaitļiem un vārdiem "7., 8., 9. vai 9.1 pantā".
11. 12. pantā:
izslēgt otro daļu;
izteikt trešo daļu šādā redakcijā:
· "(3) Par derīgo izrakteņu ieguves procesā iegūtajiem dabas resursiem maksā dabas resursu nodokli saskaņā ar šā likuma 1. pielikumā noteikto nodokļa likmi. Nodokli par saimnieciskajā darbībā izmantotajiem dabas resursiem aprēķina un maksā kā par dabas resursu ieguvi limita ietvaros. Nodokli par pazemes un virszemes būvju būvniecības, virszemes ūdensobjektu ierīkošanas, to gultnes tīrīšanas vai padziļināšanas rezultātā iegūtiem dabas resursiem, kurus izmanto saimnieciskajā darbībā, aprēķina tā limita ietvaros, kas nepārsniedz likumā "Par zemes dzīlēm" noteikto robežvērtību, kuru pārsniedzot jāsaņem zemes dzīļu izmantošanas licence. Ja dabas resursi tiek izmantoti zemes īpašuma robežās, kurā veikta dabas resursu ieguve, nodoklis par dabas resursiem nav jāmaksā."
12. Izteikt 13. panta sesto daļu šādā redakcijā:
· "(6) Ja nodokļa maksātājs taksācijas periodā nav ieguvis dabas resursus, to norāda pārskatā par aprēķināto dabas resursu nodokli."
13. Aizstāt 14.1 pantā apzīmējumu "PM10" ar apzīmējumu "PM".
14. 20.1 pantā:
izteikt trešo daļu šādā redakcijā:
· "(3) Nodokli maksā par to atkritumu daudzumu, ko atšķiro no bioloģiski noārdāmo atkritumu pārstrādes iekārtā biogāzes ieguvei (bioreaktorā) pārstrādātās vai reģenerētās atkritumu frakcijas un apglabā atkritumu poligonā vai sadedzina atkritumu sadedzināšanas vai līdzsadedzināšanas iekārtās.";
papildināt pantu ar 3.1 daļu:
· "(31) Nodokļa maksātājs nodokli par šā panta trešajā daļā minēto atkritumu daudzumu aprēķina un maksā, piemērojot tādu nodokļa likmi par atkritumu apglabāšanu vai atkritumu sadedzināšanu, kas tika piemērota dienā, kad saskaņā ar Valsts vides dienestam sniegtajām ziņām bioreaktorā tika ievietots pēdējais atkritumu daudzums."
15. Papildināt 21. panta trešo daļu pēc vārda "atļaujas" ar vārdu "licences".
16. Izteikt IV nodaļas nosaukumu šādā redakcijā:
"Nodokļa aprēķināšana par videi kaitīgām precēm, iepakojumu, akmeņoglēm, koksu un lignītu (brūnoglēm), vienreiz lietojamiem galda traukiem un piederumiem, tekstilizstrādājumiem, vienreiz lietojamajiem plastmasu saturošiem izstrādājumiem un plastmasu saturošiem zvejas rīkiem, radioaktīvajām vielām, transportlīdzekļiem un uguņošanas ierīcēm".
17. Papildināt 23. pantu ar septīto daļu šādā redakcijā:
· "(7) Riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekļi, piemēro šādas nodokļa likmes:
· 1) par riepām, ar ko aprīkots L kategorijas transportlīdzeklis, – 10 euro par vienu transportlīdzekli;
· 2) par riepām, ar ko aprīkots M2, N2 un O3  kategorijas transportlīdzeklis, – 100 euro par vienu transportlīdzekli;
· 3) par riepām, ar ko aprīkots M3, N3 un O4 kategorijas transportlīdzeklis,  – 170 euro par vienu transportlīdzekli;
· 4) par riepām, ar ko aprīkots O1 un O2 kategorijas transportlīdzeklis, – 20 euro par vienu transportlīdzekli."
18. 24. pantā:
izteikt piektās daļas 2. punktu šādā redakcijā:
"2) plastmasas iepirkumu maisiņiem, kuru materiāla biezums ir vienāds ar 50 mikroniem vai lielāks, – 1,50 euro par vienu kilogramu.";
izteikt septīto daļu šādā redakcijā:
· "(7) Nodokļa maksātājs, kurš maksā nodokli par kompozīta iepakojumu un citu no vairākiem materiāliem sastāvošu iepakojumu:
· 1) uzskaita katru iepakojumā ietverto materiāla veidu. Ja materiāla veids iepakojuma vienībā nepārsniedz 5 % no iepakojuma vienības kopējās masas, to var pieskaitīt pie materiāla veida, kas svara ziņā ir pārākumā;
· 2) piemēro šā likuma 7. pielikumā noteiktās nodokļa likmes par katru iepakojumā ietverto materiāla veidu, izņemot kompozīta kartona iepakojumu, kas ir paredzēts pārtikai un dzērieniem (turpmāk – kompozīta kartona iepakojums).";
papildināt pantu ar astoto daļu šādā redakcijā:
· "(8) Šā likuma 3. panta 1.3 daļā minētajā gadījumā piemēro šādu nodokļa likmi:
· 1) 0,80 euro par vienu kilogramu plastmasas iepakojuma, kas ir pārstrādājams, bet netika pārstrādāts pārskata periodā;
· 1) 1,25 euro par vienu kilogramu plastmasas iepakojuma, kura materiāla īpašības neļauj to pārstrādāt un kas netika  reģenerēts pārskata periodā."
19. Izteikt 26. panta pirmās daļas 1. punktu šādā redakcijā:
"1) par M1 un N1 kategorijas transportlīdzekli, kuru pirmo reizi pastāvīgi reģistrē Latvijā, ir 110 euro;".
20. Papildināt IV nodaļu ar 26.1  un 26.2 pantu šādā redakcijā:
· "26.1 pants. Nodokļa aprēķināšana par tekstilizstrādājumiem
· (1) Nodokļa maksātājs aprēķina un maksā nodokli par Latvijas Republikā realizētiem un savas saimnieciskās darbības nodrošināšanai izmantotiem tekstilizstrādājumiem, piemērojot nodokli par katru tekstilizstrādājuma svara vienību. Nodokļa maksātājs nodrošina tekstilizstrādājumu uzskaiti, lai pamatotu nodokļa aprēķinu.
· (2) Tekstilizstrādājumiem piemēro nodokļa likmi 0,50 euro par vienu kilogramu.
· 
· 26.2 pants. Nodokļa aprēķināšana par plastmasu saturošiem izstrādājumiem
· (1) Ja nodokļa maksātājs realizē vai savas saimnieciskās darbības nodrošināšanai izmanto no citām valstīm ievestos vienreiz lietojamos plastmasu saturošos izstrādājumus vai plastmasu saturošos zvejas rīkus un nepiemēro tiem ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām, tas aprēķina un maksā nodokli par Latvijas Republikā realizētajiem vai savas saimnieciskās darbības nodrošināšanai izmantotajiem vienreiz lietojamiem plastmasu saturošiem izstrādājumiem (mitrajām salvetēm, baloniem, tabakas izstrādājumu  filtriem un filtriem, kas paredzēti lietošanai kopā ar tabakas izstrādājumiem) un plastmasu saturošiem zvejas rīkiem. Nodokli aprēķina par katru izstrādājuma un zvejas rīka svara vienību. Nodokļa maksātājs nodrošina šo izstrādājumu un zvejas rīku uzskaiti, lai pamatotu nodokļa aprēķinu.
· (2) Nodokli piemēro šādiem vienreiz lietojamiem plastmasu saturošiem izstrādājumiem:
· 1) mitrās salvetes;
· 2) baloni;
· 3) tabakas izstrādājumu filtri un filtri, kas paredzēti lietošanai kopā ar tabakas izstrādājumiem.
· (3) Piemēro šādu nodokļa likmi:
· 1) mitrajām salvetēm un baloniem – 12,20 euro par vienu kilogramu;
· 2) tabakas izstrādājumu filtriem un filtriem, kas paredzēti lietošanai kopā ar tabakas izstrādājumiem, – 8,00 euro par vienu kilogramu;
· 3) plastmasu saturošiem zvejas rīkiem – 4,80 euro par vienu kilogramu."
21. 27. pantā:
papildināt pirmās daļas 1. punktu pēc vārda "preces" ar vārdiem "tekstilizstrādājumus, vienreiz lietojamos plastmasu saturošos izstrādājumus un plastmasu saturošos zvejas rīkus";
papildināt otro daļu ar vārdiem un skaitļiem "un šā panta četrpadsmitajā daļā minētos gadījumus, kad pārskats par iepriekšējo gadu iesniedzams līdz nākamā gada 20. oktobrim, un šā panta sešpadsmitajā daļā minētos gadījumus, kad pārskats par iepriekšējo gadu iesniedzams līdz nākamā gada 20. aprīlim";
papildināt pantu ar 2.1 daļu šādā redakcijā:
· "(21) Nodokļa maksātājs pārskatu par iepriekšējo ceturksni iesniedz, sākot ar ceturksni, kad tiek pārsniegts šā panta ceturtās daļas 2. punktā minētais kritērijs (izņemot gadījumu, kad pārskats tiek iesniegts tikai par C kategorijas piesārņojošas darbības dēļ vidē emitēto piesārņojumu).";
papildināt pantu ar 5.1 un 5.2 daļu šādā redakcijā:
· "(51) Nodokli par riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekļi, nodokļa maksātājs iemaksā vienotajā nodokļu kontā pirms transportlīdzekļa pirmās pastāvīgās reģistrācijas Latvijā.
· (52) Personas, kuras maksā nodokli par riepām, ar ko ir aprīkoti šā likuma 3. panta pirmās daļas 5. punktā norādītie transportlīdzekļi, veicot transportlīdzekļa pirmo pastāvīgo reģistrāciju Latvijā, pārskatu neiesniedz. Valsts akciju sabiedrība "Ceļu satiksmes drošības direkcija" līdz ceturksnim sekojošā nākamā mēneša piektajam datumam elektroniskā veidā nosūta Vides aizsardzības un reģionālās attīstības ministrijas padotībā esošajai iestādei informāciju par iepriekšējā ceturksnī pirmo reizi Latvijā pastāvīgi reģistrēto transportlīdzekļu skaitu, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa, šo transportlīdzekļu kategoriju un samaksāto nodokli.";
· izteikt septīto un 7.1 daļu šādā redakcijā:
· "(7) Nodokļa maksātājs līdz ceturksnim sekojošā nākamā mēneša divdesmitajam datumam iesniedz Valsts ieņēmumu dienestā pārskatu par iepriekšējo ceturksni, izņemot šā panta ceturtajā daļā minētos gadījumus, kad pārskats par iepriekšējo gadu iesniedzams līdz nākamā gada 20. janvārim. Nodokļa maksātājs, kurš ir atbrīvots no nodokļa samaksas atbilstoši šā likuma 8., 8.1, 9. vai 9.1 pantam, pārskatu nesniedz par periodu, kurā ticis piemērots atbrīvojums no nodokļa samaksas. Par šo periodu nodokļa maksātājs vai apsaimniekotājs iesniedz Vides aizsardzības un reģionālās attīstības ministrijas pakļautībā esošajai iestādei pārskatu par aprēķināto nodokli saskaņā ar normatīvajiem aktiem par kārtību, kādā piemēro atbrīvojumus no nodokļa samaksas par iepakojumu, tai skaitā depozīta iepakojumu, vienreiz lietojamiem galda traukiem un piederumiem, videi kaitīgām precēm un tekstilizstrādājumiem.
· (71) Nodokļa maksātājs, kas maksā nodokli par transportlīdzekļiem, iepakojumu, tai skaitā depozīta iepakojumu, vai vienreiz lietojamiem galda traukiem un piederumiem, tekstilizstrādājumiem vai videi kaitīgām precēm, kam piemērots atbrīvojums no nodokļa samaksas atbilstoši šā likuma 7., 8., 8.1, 9. vai 9.1 pantam un kas nav pieņemtas, atkārtoti izmantotas, pārstrādātas vai reģenerētas atbilstoši normatīvo aktu prasībām un līgumam par depozīta sistēmas darbības nodrošināšanu vai apsaimniekošanas līguma nosacījumiem, kā arī šā likuma 3. panta 1.1 un 1.2 daļā norādītais nodokļa maksātājs pārskatu Valsts ieņēmumu dienestam nesniedz.";
papildināt devītās daļas pirmo teikumu pēc vārdiem "videi kaitīgas preces" ar vārdu "tekstilizstrādājumus";
papildināt desmitās daļas pirmo teikumu pēc vārdiem "videi kaitīgas preces" ar vārdu "tekstilizstrādājumus";
papildināt divpadsmito daļu ar otro un trešo teikumu šādā redakcijā:
· "Ja persona par attiecīgo taksācijas periodu pārskatu nav iesniegusi, Valsts ieņēmumu dienests uzskata, ka taksācijas periodā personai nebija pienākums maksāt nodokli un sniegt pārskatu. Šis nosacījums neatteicas uz nodokļa maksātāju, kurš atbilst likuma 13. panta sestajai daļai.";
papildināt pantu ar četrpadsmito un piecpadsmito daļu šādā redakcijā:
· "(14) Nodokļa maksātājs par šā likuma 3. panta 1.1 daļā norādīto izlietoto iepakojumu nodokli aprēķina līdz nākamā gada 20. oktobrim. Aprēķināto nodokli nodokļa maksātājs par iepriekšējo gadu iemaksā vienotajā nodokļu kontā līdz nākamā gada 23. oktobrim. Ministru kabinets nosaka kārtību, kādā maksā nodokli par plastmasas iepakojumu un kompozīta iepakojuma sastāvā esošo plastmasu, kas pārskata periodā nav pārstrādāta vai reģenerēta.
· 
· (15) Nodokļa maksātājs par vienreiz lietojamajiem plastmasu saturošiem izstrādājumiem un plastmasu saturošiem zvejas rīkiem nodokli aprēķina līdz nākamā gada 20. aprīlim. Aprēķināto nodokli nodokļa maksātājs par iepriekšējo gadu iemaksā vienotajā nodokļu kontā līdz nākamā gada 23. aprīlim."
22. 28.pantā:
izteikt otro daļu šādā redakcijā:
· "(2) Nodokļa maksājumus par dabas resursu ieguvi vai izmantošanu vai vides piesārņošanu (izņemot šā panta trešajā, ceturtajā un 4.1 daļā minētos gadījumus) limitos noteiktajos apmēros ieskaita:
· 1) 2024. gadā 60 procentus – valsts pamatbudžetā, 40 procentus – tās vietējās pašvaldības pamatbudžetā, kuras teritorijā tiek veikta attiecīgā darbība;
· 2) 2025. gadā 50 procentus – valsts pamatbudžetā, 50 procentus – tās vietējās pašvaldības pamatbudžetā, kuras teritorijā tiek veikta attiecīgā darbība;
· 3) 2026. gadā 40 procentus – valsts pamatbudžetā, 60 procentus – tās vietējās pašvaldības pamatbudžetā, kuras teritorijā tiek veikta attiecīgā darbība.";
papildināt ceturtās daļas 3. punktu pēc vārdiem "piederumiem" ar vārdiem "tekstilizstrādājumiem, vienreiz lietojamiem plastmasu saturošiem izstrādājumiem un plastmasu saturošiem zvejas rīkiem";
izteikt 4.1 un 4.2 daļu šādā redakcijā:
· "(41) Nodokļa maksājumus par atkritumu apglabāšanu atbilstoši šā likuma 3. pielikuma 1.punktam  ieskaita:
· 1) 2024. gadā 60 procentus – valsts pamatbudžetā, 40 procentus – tās vietējās pašvaldības pamatbudžetā, kuras teritorijā tiek veikta atkritumu apglabāšana;
· 2) 2025. gadā 50 procentus – valsts pamatbudžetā, 30 procentus – tās vietējās pašvaldības pamatbudžetā, kuras teritorijā tiek veikta atkritumu apglabāšana, un
· 20 procentus – visu attiecīgā atkritumu apsaimniekošanas reģionā ietilpstošo pašvaldību pamatbudžetā (proporcionāli iedzīvotāju skaitam iepriekšējā gada sākumā);
· 3) 2026. gadā 40 procentus – valsts pamatbudžetā, 30 procentus – tās vietējās pašvaldības pamatbudžetā, kuras teritorijā tiek veikta atkritumu apglabāšana, un 30 procentus – visu attiecīgā atkritumu apsaimniekošanas reģionā ietilpstošo pašvaldību pamatbudžetā (proporcionāli iedzīvotāju skaitam iepriekšējā gada sākumā);
· 4) 2027. gadā 20 procentus – valsts pamatbudžetā, 40 procentus – tās vietējās pašvaldības pamatbudžetā, kuras teritorijā tiek veikta atkritumu apglabāšana, un 40 procentus – visu attiecīgā atkritumu apsaimniekošanas reģionā ietilpstošo pašvaldību pamatbudžetā (proporcionāli iedzīvotāju skaitam iepriekšējā gada sākumā).
· 
· (42) Nodokļa maksājumus par atkritumu apglabāšanu atbilstoši šā likuma 3. pielikuma 2. punktam ieskaita:
· 1) 20 procentus – valsts pamatbudžetā;
· 2) 80 procentus – tās vietējās pašvaldības pamatbudžetā, kuras teritorijā tiek veikta atkritumu apglabāšana.";
papildināt pantu ar 4.3 daļu šādā redakcijā:
· "(43) Vides aizsardzības un reģionālās attīstības ministrija atbilstoši Atkritumu apsaimniekošanas likumam izvērtē, vai sadzīves atkritumu sagatavošana atkārtotai izmantošanai, pārstrāde un materiālu reģenerācija, tai skaitā bioloģisko atkritumu pārstrāde, sasniedz noteiktos mērķus. Ja tiek konstatēts, ka pašvaldības mērķi iepriekšējā kalendāra gadā nav sasniegti, Vides aizsardzības un reģionālās attīstības ministrijas padotībā esoša iestāde lemj par nodokļa maksājumu sadales maiņu starp valsts un pašvaldības budžetiem. Pamatojoties uz minēto lēmumu, nākamajā kalendāra gadā nodokļa maksājumi par atkritumu apglabāšanu, ko ieskaita attiecīgā atkritumu apsaimniekošanas reģionā ietilpstošo pašvaldību pamatbudžetā, pilnā apmērā ieskaita valsts pamatbudžetā. Vides aizsardzības un reģionālās attīstības ministrija par minēto sadalījumu informē nodokļa maksātāju, Valsts ieņēmumu dienestu un reģionālo atkritumu apsaimniekošanas centru, kuram ir pienākums informēt attiecīgās pašvaldības."
23. 29. pantā:
izteikt pirmās daļas otro teikumu šādā redakcijā:
· "Pašvaldība pamatbudžeta līdzekļus vai pašvaldības izveidotā vides aizsardzības fonda līdzekļus var izmantot arī kā kompensāciju atkritumu poligona ietekmes zonā dzīvojošajiem iedzīvotājiem, administrēšanas izmaksu segšanai par Valsts kasē atvērto poligona slēgšanas kontu, iedzīvotāju diskomforta mazināšanai, ko rada piesārņojošās darbības un dabas resursu ieguve un lietošana.";
papildināt otro daļu ar teikumu šādā redakcijā:
· "Mērķus, kādiem pašvaldība izmanto šā panta pirmajā daļā minētos līdzekļus, nosaka pašvaldības saistošajos noteikumos vai apstiprina ar domes lēmumu."
24. 30. pantā:
papildināt pirmo daļu pēc vārda "iepakojuma" ar vārdiem "tekstilizstrādājumu, vienreiz lietojamu plastmasu saturošu izstrādājumu un plastmasu saturošu zvejas rīku";
papildināt pirmo daļu ar otro teikumu šādā redakcijā:
· "Latvijas Republikas ekskluzīvajā ekonomiskajā zonā vai Latvijas teritorijā iegūto ogļūdeņražu daudzuma uzskaiti un ar urbuma izplūdes atloku saistītās mērīšanas ierīces (skaitītāja) rādījumus kontrolē Būvniecības valsts kontroles birojs.";
papildināt otro daļu pēc vārda "iestādes" ar vārdiem "vai Būvniecības valsts kontroles birojs";
papildināt ceturto daļu pēc vārda "iestādes" ar vārdiem "Būvniecības valsts kontroles birojs".
25. 31. pantā:
papildināt pirmās daļas 2. punktu pēc vārda "iepakojuma" ar vārdu "tekstilizstrādājumu";
aizstāt pirmās daļas 3. punktā skaitļus un vārdus "7., 8. vai 9. pantā" ar skaitļiem un vārdiem "7., 8., 9. vai 9.1 pantā".
26. Papildināt pārejas noteikumus ar 43., 44., 45., 46., 47., 48., 49. un 50. punktu šādā redakcijā:
· "43. Grozījumi šā likuma  3. panta 1.1 daļā, 6.1 panta pirmajā daļā, 11.1 panta pirmajā daļā, 11.2 panta pirmajā daļā, IV nodaļas nosaukumā, 27. panta pirmās daļas 1. punktā un 7.1 daļā, 28. panta ceturtās daļas 3. punktā, 30. panta pirmajā daļā, 31. panta pirmās daļas 2. un 3. punktā par tekstilizstrādājumiem un  1. panta 16. punkts, 3. panta pirmās daļas 2. punkta "e" apakšpunkts, 4. panta pirmās daļas 12. punkts, 6.1 panta pirmās daļas 4. punkts, 9.1 un 26.1 pants stājas spēkā 2024. gada 1. jūlijā.
· 44. Ministru kabinets līdz 2024. gada 30. aprīlim izdod šā likuma 4. panta trešās daļas 3. punktā, 9.1 panta otrajā daļā un 8. panta otrās daļas 13. punktā minētos noteikumus.
· 45. Grozījumi šā likuma 3. panta pirmās daļas 5. punktā, 4. panta pirmās daļas 11. punktā, 9. panta divpadsmitajā daļā, 23. panta septītajā daļā, 27. panta 5.1 un 5.2 daļā par riepām, ar ko ir aprīkoti transportlīdzekļi, stājas spēkā 2024. gada 1. janvārī.
· 46. Šā likuma 3. panta 1.3 daļa stājas spēkā 2024. gada 1. jūlijā.
· 47. Ministru kabinets līdz 2024. gada 31. martam  izdod šā likuma 6.1 panta astotajā daļā, 27. panta četrpadsmitajā daļā minētos noteikumus.
· 48. Šā likuma 26.2 pants attiecībā uz nodokļa aprēķināšanu par mitrajām salvetēm, baloniem un plastmasu saturošiem zvejas rīkiem stājas spēkā 2025. gada 1. janvārī.
· 49. Šā likuma 24. panta astotā daļa stājas spēkā 2024. gada 1. jūlijā.
· 50. Grozījums šā likuma 12. pantā un 1. pielikumā, kas paredz noteikt nodokļa likmi par ogļūdeņražu ieguvi, un ar to saistītās informatīvās atsauces uz Eiropas Savienības direktīvām pirmās daļas 15. punkts stājas spēkā vienlaikus ar grozījumiem likumā "Par zemes dzīlēm", kas paredz atteikties no dabas resursu lietošanas atļaujas un izslēgt valsts nodevu par ogļūdeņražu ieguvi."
27. Papildināt informatīvo atsauci uz Eiropas Savienības direktīvām ar 15. punktu šādā redakcijā:
· "15) Eiropas Parlamenta un Padomes 1994. gada 30. maija direktīvas 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei."
28. Izteikt 1. pielikumu  šādā redakcijā:
· 
·                                                                                                                                                                                                                                                                     "Dabas resursu nodokļa likuma
·                                                                                                                                                                                                                                                                                                    1. pielikums

·                                                                                                                         Nodokļa likmes par dabas resursu ieguvi
·  

· 
	Nr.
p. k.
	Resursu veids
	Mērvienība
	Likme laikposmā no 2020. gada 1. janvāra līdz 2023. gada 31. decembrim (euro)
	Likme no 2024. gada 1. janvāra
(euro)
	Likme no 2025. gada 1. janvāra
(euro)
	Likme no 2026. gada 1. janvāra
(euro)

	1.
	Augsne
	m3
	0,86
	1,04
	1,06
	1,08

	2.
	Smilšmāls un mālsmilts, aleirīts
	m3
	0,14
	0,17
	0,17
	0,18

	3.
	Kvarca smilts
	m3
	0,45
	0,55
	0,56
	0,56

	4.
	Smilts
	m3
	0,36
	0,44
	0,44
	0,45

	5.
	Smilts–grants
	m3
	0,36
	0,44
	0,44
	0,45

	6.
	Māls, citi mālainie ieži būvmateriālu ražošanai
	m3
	0,21
	0,25
	0,26
	0,26

	7.
	Dekoratīvais (apdares) dolomīts
	m3
	0,45
	0,55
	0,56
	0,56

	8.
	Dolomīts
	m3
	0,21
	0,25
	0,26
	0,26

	9.
	Kaļķakmens
	m3
	0,28
	0,34
	0,35
	0,35

	10.
	Saldūdens kaļķieži
(irdenie un gabalainie)
	m3
	0,18
	0,22
	0,22
	0,23

	11.
	Šūnakmens
	m3
	1,78
	2,16
	2,20
	2,23

	12.
	Ģipšakmens
	m3
	0,60
	0,74
	0,74
	0,75

	13.
	Laukakmeņi
	m3
	0,57
	0,69
	0,70
	0,71

	14.
	Krāsu zeme
	m3
	0,18
	0,22
	0,22
	0,23

	15.
	Kūdra (mitrums — 40 %)
	tonna
	0,55
	0,69
	0,70
	0,71

	16.
	Sapropelis organogēns
(aļģu un zoogēns–aļģu) un organogēns kaļķis ar pelnainību
< 30 % (mitrums – 60 %)
	tonna
	0,90
	1,09
	1,11
	1,13

	17.
	Pārējais sapropelis
(mitrums – 60 %)
	tonna
	0,18
	0,22
	0,22
	0,23

	18.
	Visu veidu dziednieciskās dūņas
	tonna
	0,90
	1,09
	1,11
	1,13

	19.
	Ogļūdeņraži
	m3
	–
	0,70
	0,70
	0,70


· 

·  "
29. Izteikt 3. pielikumu šādā redakcijā:
· 
· "Dabas resursu nodokļa likuma
· 3. pielikums

· Nodokļa likmes par atkritumu apglabāšanu
·  
	Nr. 
p. k.
 
	Atkritumu veids
	Mērvienība
	Likme laikposmā no 2023. gada 1. janvāra līdz 2023. gada 31. decembrim (euro)
	Likme laikposmā no 2024. gada 1. janvāra līdz 2024. gada 31. decembrim (euro)
	Likme laikposmā no 2025. gada 1. janvāra līdz 2025. gada 31. decembrim (euro)
	Likme no 2026. gada 1. janvāra (euro)

	1.
	Sadzīves atkritumi un ražošanas atkritumi, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus
	tonna
	95,00
	110,00
	120,00
	130,00

	2.
	Bīstamie atkritumi un ražošanas atkritumi, kas ir uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus
	tonna
	100,00
	115,00
	125,00
	135,00


· 

· "
30. Aizstāt 4. pielikuma 3. punktā apzīmējumu "PM10" ar apzīmējumu "PM".
31. Izteikt 6. pielikuma 1. tabulu šādā redakcijā:
· 
· "1. Nodokļa likmes par videi kaitīgām precēm, izņemot elektriskās un elektroniskās iekārtas, kas noteiktas Atkritumu apsaimniekošanas likuma 1. panta 22. punktā
·  

	Nr.
p. k.
	Preces veids
	Mērvienība
	Likme laikposmā no 2014. gada 1. janvāra līdz 2016. gada 31. decembrim
(euro)
	Likme no 2017. gada 1. janvāra
(euro)
	Likme no 2024. gada 1. janvāra
(euro)

	1.
	Smēreļļas
	kg
	0,17
	0,17
	0,17

	2.
	Elektriskie akumulatori un galvaniskie strāvas avoti (arī tādi, kas iestrādāti ierīcēs un transportlīdzekļos):
	 
	 
	 
	 

	2.1.
	elektriskie akumulatori, svina
	kg
	0,74
	0,74
	0,74

	2.2.
	elektriskie akumulatori,
Ni-Cd un Fe-Ni
	kg
	4,00
	4,00
	4,00

	2.3.
	galvaniskie elementi un galvaniskās baterijas
	kg
	11
	11
	11

	2.4.
	elektriskie akumulatori fotoelementu paneļu saražotās strāvas uzkrāšanai
	kg
	–
	17,03
	17,03

	2.5.
	citi elektriskie akumulatori
	kg
	17,03
	17,03
	17,03

	2.6.
	akumulators vai baterija, kas paredzēta ceļu satiksmē izmantojama elektroautomobiļa vai hibrīdautomobiļa vilces nodrošināšanai
	kg
	–
	–
	0,25

	3.
	Ozona slāni noārdošās vielas (freoni, haloni un citas) (onp – ozona noārdīšanas potenciāls)
	kg onp
	2,22
	2,22
	2,22

	4.
	Visu veidu riepas
	kg
	0,33
	0,66
	0,66

	5.
	Eļļas filtri
	gab.
	0,33
	0,33
	0,33


· 

· "
32. Izteikt 7. pielikumu šādā redakcijā:
· 
· "Dabas resursu nodokļa likuma
· 7. pielikums

· 
· 1. Nodokļa likmes par preču un izstrādājumu iepakojumu un vienreiz lietojamiem galda traukiem un piederumiem līdz 2023. gada 31. decembrim 

	 Nr.
p. k.
	Preces un izstrādājuma iepakojuma un vienreiz lietojamo galda trauku un piederumu materiāla veids
	Likme (euro) par 1 kg materiāla

	1.
	No stikla izejmateriāliem
	0,44

	2.
	No plastmasas (polimēru) izejmateriāliem, izņemot no bioplastmasas vai polistirola izejmateriālus
	1,22

	3.
	No metāla izejmateriāliem
	1,10

	4.
	No koksnes, papīra un kartona vai citu dabisko šķiedru un bioplastmasas izejmateriāliem
	0,24

	5.
	No polistirola izejmateriāliem
	2,20


·  

·  

· 2. Nodokļa likmes par preču un izstrādājumu iepakojumu un vienreiz lietojamiem galda traukiem un piederumiem no 2024. gada 1. janvāra 

·  

	Nr.
p. k.
	Preces un izstrādājuma iepakojuma un vienreiz lietojamo galda trauku un piederumu materiāla veids
	Likme (euro) par 1 kg materiāla

	1.
	No stikla izejmateriāliem
	0,44

	2.
	No koksnes, papīra un kartona vai citu dabisko šķiedru izejmateriāliem
	0,24

	3.
	No metāla izejmateriāliem
	1,10

	4.
	Plastmasu saturošais iepakojums:
	 

	4.1.
	no bioplastmasas izejmateriāliem
	0,24

	4.2.
	no plastmasas (polimēru masas) izejmateriāliem (izņemot 4.1., 4.3., 4.4., 4.5. un 4.6. apakšgrupu)
	1,25

	4.3.
	no kompozīta kartona izejmateriāliem
	1,25

	4.4.
	no polistirola masas izejmateriāliem
	2,20

	4.5.
	no putuplasta (putu polimēru) izejmateriāliem
	24,40

	4.6.
	no putu polistirola izejmateriāliem
	44,00


· 

· "
Likums stājas spēkā 2024. gada 1. janvārī.

